Shamikuqja

Shamikuqja () është film romatik i vitit 1978, drejtuar nga Atıf Yılmaz bazuar në një novelë Shamia e kuqe ngay Chinghiz Aitmatov, që flet për një vajzë fshati e cila bie në dashuri me një vozitës kamioni nga Stambolli. Filmi, i cili fitoi tri çmime, përfshir vendin e dytë si filmi më i mirë, në Festivalin e 15-të Ndërkombëtar të Filmit "Golden Orange" në Antalia, u votua si një ndër 10 Filmat më të Mirë Turq nga Shoqata e Kinemasë Ankara.

 Subjekti 
Iliazi (Kadir İnanır) është një shofer kamioni nga Stambolli i cili shkon në një fshat për të ndërtuar një pellg. Kur kamioni i tij ngec në një rrugë, ai vëren Asjën (Türkan Şoray), një grua nga fshati të cilës ai ja vë nofkën Al Yazmalım ('shamikuqja'). Ata bien në dashuri, martohen dhe bëjnë një djalë të quajtur Samet. Një ditë Iliazi ndalon për të ndihmuar disa kalimtarë të bllokuar, por duke e bërë këtë gjë vonohet dhe shkarkohet nga puna. Kur Asja shkon te shefi i tij dhe e lut që ta kthej Iliazin në punë, Iliazi nervozohet dhe e godet, pastaj e braktis për të filluar një aferë me ish të dashurën e tij, Dilekun (Hülya Tuğlu). Kur Iliazi e vëren gabimin e tij, kthehet për ta gjetur Asjën dhe fëmijën e tyre të cilët e kishin lënë shtëpinë. Asja dhe Sameti janë të përhumbur në rrugë, kur ata hipin në anën e pasme të kamionit me një të huaj Xhemshitin (Ahmet Mekin). Pasi Xhemshiti e vëren se Asja nuk ka ku të shkojë, e merr dhe u ofron atyre ushqim dhe strehim përderisa, në anën tjetër, Iliazi ishte në kërkim të tyre. Sameti rritet nga Xhemshiti dhe mendon se ai është babai. Një ditë pas shumë vitesh, Iliazi papritur shfaqet dhe Asja duhet të zgjidhë në mes tij dhe Xhemshitit. 

 Çmimet 
Filimi fitoi çmimin Regjia më e mirë, Filmi Sekondar më i mirë, Kinematografia më e mirë në Festivalin e 15-të të Filmit "Golden Orange" Antalia. Po ashtu, Türkan Şoray u shpërblye me çmimin Aktori më i mirë në Festivalin e Filmit në Tashkent.

 Aktorët pjesëmarrës 
 Türkan Şoray si Asja Nice 
 Kadir İnanır si Iliazi
 Ahmet Mekin si Xhemshiti
 Hülya Tuğlu si Dileku
 İhsan Yüce si Ali
 Nurhan Nur si Gjylshah
 Cengiz Sezici si Can
 Elif i Nice si Sameti
 Perihan Doygun si Halimja

 Referime 

 Lidhjet e jashtme 
 The Girl with the Red Scarf  at the Internet Movie Database

Kategoria:Filma 1977
Kategoria:Filma turqisht
Kategoria:Filma turqë